ข้อกำหนดข้อกำหนดเกี่ยวกับการจัดสรรที่ดินเพื่อการเกษตรกรรมจังหวัดตรังพ.ศ. ๒๕๔๙ อาศัยอำนาจตามความในมาตรา๑๔ (๑) และมาตรา ๑๖ แห่งพระราชบัญญัติการจัดสรรที่ดิน พ.ศ. ๒๕๔๓ คณะกรรมการจัดสรรที่ดินจังหวัดตรังออกข้อกำหนดเกี่ยวกับการจัดสรรที่ดินเพื่อเกษตรกรรม และการพิจารณาเกี่ยวกับคำขออนุญาตทำการจัดสรรที่ดินเพื่อการเกษตรกรรมโดยความเห็นชอบของคณะกรรมการจัดสรรที่ดินกลางไว้ ดังต่อไปนี้ข้อ๑ ข้อกำหนดนี้เรียกว่า ข้อกำหนดเกี่ยวกับการจัดสรรที่ดินเพื่อการเกษตรกรรมจังหวัดตรัง พ.ศ. ๒๕๔๙ข้อ๒[๑]ข้อกำหนดนี้ ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ๓ บรรดาข้อกำหนด ระเบียบ ข้อบังคับ หรือคำสั่งอื่นใดที่ขัดหรือแย้งกับข้อกำหนดนี้ให้ใช้ข้อกำหนดนี้แทนข้อ๔ ข้อกำหนดนี้ ไม่ให้ใช้บังคับเกี่ยวกับการจัดสรรที่ดินเพื่อการเกษตรกรรมที่ได้จดทะเบียนแบ่งแยกเป็นแปลงย่อยไว้ ก่อนที่พระราชบัญญัติการจัดสรรที่ดิน พ.ศ. ๒๕๔๓ใช้บังคับข้อ๕ ในกรณีที่คณะกรรมการจัดสรรที่ดินจังหวัดตรังพิจารณาเห็นเป็นการจำเป็นเพื่อประโยชน์ในทางเศรษฐกิจและสังคม โดยคำนึงถึงประเภทของการจัดสรรที่ดิน ที่ตั้งของดินการผังเมือง คณะกรรมการจัดสรรที่ดินจังหวัดตรังจะผ่อนผันการปฏิบัติตามข้อกำหนดนี้เป็นการเฉพาะรายก็ได้ทั้งนี้การผ่อนผันตามวรรคหนึ่ง ต้องไม่ต่ำกว่าเกณฑ์มาตรฐาน ตามประกาศคณะกรรมการจัดสรรที่ดินกลางเรื่อง กำหนดนโยบายการจัดสรรที่ดินเพื่อการเกษตรกรรมหมวด ๑หลักเกณฑ์การจัดทำแผนผัง โครงการและวิธีการในการจัดสรรที่ดิน ข้อ๖ แผนผังการจัดสรรที่ดินในการขออนุญาตทำการจัดสรรที่ดินผู้ขอต้องจัดทำให้มีแผนผังการจัดสรรที่ดิน ดังนี้๖.๑แผนผังสังเขป ได้แก่ แผนผังที่แสดง(๑)ที่ตั้งบริเวณที่ดินที่ขอทำการจัดสรร(๒)ลักษณะบริเวณที่ดินโดยรอบ(๓)เส้นทางที่เข้าออกสู่บริเวณที่ดินที่ขอทำการจัดสรร จากทางหลวง หรือทางสาธารณะภายนอก(๔)การใช้ประโยชน์ที่ดินภายในเขตผังเมือง ตามกฎหมาย ว่าด้วยการผังเมือง โดยระบุข้อความต่อไปนี้ที่ดินที่ขอทำการจัดสรร ตั้งอยู่ในบริเวณ.......... (ระบุรายละเอียดตามกฎหมายว่าด้วยการผังเมืองแต่ละประเภท)๖.๒แผนผังบริเวณรวม ได้แก่ แผนผังที่แสดง(๑)รูปต่อแปลงเอกสารสิทธิของที่ดินที่ขอทำการจัดสรร(๒)รายละเอียดของที่สาธารณประโยชน์ต่าง ๆ ที่อยู่ภายบริเวณที่ติดต่อกับที่ดินที่ขอจัดสรร(๓)ในกรณีที่โครงการจัดสรรที่ดินต่อเนื่องเป็นหลายโครงการ ให้แสดงการเชื่อมต่อของโครงการทั้งหมดไว้ในแผนผังบริเวณรวมด้วย(๔)เงื่อนไขเกี่ยวกับที่ดินทั้งของส่วนราชการและส่วนบุคคล๖.๓แผนผังการแบ่งแปลงที่ดิน ได้แก่ แผนผังที่แสดง(๑)การแบ่งแปลงที่ดินแปลงย่อย เพื่อการจัดจำหน่าย โดยให้ระบุประเภทการใช้ที่ดินแต่ละแปลง(๒)การแบ่งแยกที่ดิน เพื่อจัดทำสาธารณูปโภค และบริการสาธารณะ๖.๔แผนผังระบบสาธารณูปโภคและบริการสาธารณะ ได้แก่ แผนผังที่แสดงรายละเอียดของระบบสาธารณูปโภคและบริการสาธารณะที่จะจัดให้มี ได้แก่(๑)ระบบและมาตรฐานของถนน(๒)ระบบระบายน้ำ(๓)ระบบบำบัดน้ำเสีย(๔)ระบบไฟฟ้า(๕)ระบบประปา (ถ้ามี)(๖)ระบบกำจัดปฏิกูลและขยะ(๗)แหล่งน้ำ(๘)ระบบการส่งน้ำ(๙)ระบบอื่น ๆ ที่เกี่ยวข้องแผนผังทุกรายการจะต้องแสดงรายละเอียดของสิ่งที่ปรากฏอยู่ในสภาพปัจจุบันและสภาพหลังจากการปรับปรุงพัฒนาแล้ว และจะต้องจัดทำบนกระดาษขนาดมาตรฐาน A1 โดยให้มีมาตราส่วนไม่เกิน๑:๕๐๐ สำหรับที่ดินที่ขอทำการจัดสรรที่ดินขนาดเล็ก มาตราส่วนไม่เกิน ๑:๑๐๐๐สำหรับที่ดินที่ทำการจัดสรรขนาดใหญ่และจัดให้มุมด้านล่างข้างขวาจะต้องแสดงดัชนีแผนผังที่ต่อกัน(ในกรณีที่ต้องแสดงแผนผังเกินกว่า ๑ แผ่น) ชื่อโครงการและที่ตั้งของสำนักงานการจัดสรรที่ดินชื่อและลายมือชื่อของผู้ออกแบบและวิศวกรผู้คำนวณระบบต่าง ๆ พร้อมให้แสดงรายละเอียดการคำนวณและเลขทะเบียนใบอนุญาตให้ประกอบวิชาชีพตามกฎหมาย ว่าด้วยวิชาชีพวิศวกรรมและหรือสถาปัตยกรรมด้วยข้อ๗ โครงการและวิธีการในการจัดสรรที่ดินในการขออนุญาตจัดสรรที่ดินนอกจากหลักฐานและรายละเอียดที่ต้องแสดงตามความในมาตรา ๒๓ แห่งพระราชบัญญัติการจัดสรรที่ดินพ.ศ. ๒๕๔๓ และกฎกระทรวง ซึ่งออกตามความในพระราชบัญญัติการจัดสรรที่ดิน พ.ศ. ๒๕๔๓ ผู้ขอต้องแสดงโครงการและวิธีการในการจัดสรรที่ดินเพื่อเป็นหลักฐานการดำเนินการในเรื่องต่าง ๆ ดังมีรายการ ดังต่อไปนี้๗.๑หลักฐานการขออนุญาตจากหน่วยงานผู้ดูแลรับผิดชอบแหล่งรองรับน้ำทิ้ง(ในกรณีต้องได้รับอนุญาตหรือยินยอม)๗.๒หลักฐานการรายงานการวิเคราะห์ผลกระทบสิ่งแวดล้อมตามกฎหมาย ว่าด้วยการส่งเสริมและรักษาคุณภาพสิ่งแวดล้อม (ในกรณีต้องจัดทำ)๗.๓วิธีการในการจัดจำหน่ายที่ดินเปล่า จำหน่ายโดยวิธีเงินสดหรือเงินผ่อนตามระยะเวลาที่ผู้ซื้อสามารถเลือกได้๗.๔วิธีการในการบำรุงรักษาสาธารณูปโภคหรือบริการสาธารณะ๗.๕การเรียกเก็บค่าใช้บริการและค่าบำรุงรักษาบริการสาธารณะ๗.๖สิทธิของผู้ซื้อในการใช้หรือได้รับบริการจากบริการสาธารณะที่ผู้จัดสรรจัดให้มีในบริเวณการจัดสรรที่ดิน๗.๗ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดินที่ขอจัดสรรนั้น๗.๘สัญญาหรือเงื่อนไขในการใช้ประโยชน์ที่ดินในที่ดินแปลงย่อยที่ผู้ซื้อจะต้องปฏิบัติเพื่อประโยชน์ต่อชุมชนทางด้านความสงบสุข ความปลอดภัย ความสวยงาม ความเป็นระเบียบเรียบร้อยความเพิ่มพูนค่าในทรัพย์สิน และขนบธรรมเนียมประเพณี (ถ้ามี)๗.๙หลักฐานแสดงการอนุญาตหรือยินยอมของหน่วยงานอื่นๆ (ถ้ามี)๗.๑๐วิธีการในการปรับปรุงพื้นที่ดิน การรวมการปรับแต่งให้พื้นที่ดินเกิดความเหมาะสมในการจัดทำเกษตรกรรม ทั้งบริเวณส่วนจำหน่ายและส่วนสาธารณูปโภคหมวด ๒ขนาดและเนื้อที่ของที่ดินที่ทำการจัดสรรเพื่อการเกษตรกรรม ข้อ๘ ขนาดของที่ดินจัดสรร แบ่งเป็น ๒ ขนาดคือ๘.๑ขนาดเล็ก จำนวนแปลงย่อยไม่เกิน ๗๙ แปลงหรือเนื้อที่ทั้งโครงการไม่เกิน ๕๐๐ ไร่๘.๒ขนาดใหญ่ จำนวนแปลงย่อยตั้งแต่ ๘๐ แปลงขึ้นไปหรือเนื้อที่ทั้งโครงการเกินกว่า ๕๐๐ ไร่ข้อ๙ การจัดสรรที่ดินเพื่อการจัดจำหน่ายที่ดินแปลงย่อย ต้องมีเนื้อที่แต่ละแปลงไม่ต่ำกว่า ๒ ไร่ โดยมีเนื้อที่ใช้ในการทำเกษตรกรรมไม่น้อยกว่าร้อยละ ๙๐ ของพื้นที่แปลงย่อยหมวด ๓ข้อกำหนดเพื่อประโยชน์เกี่ยวกับการสาธารณสุข ข้อ๑๐ การกำจัดขยะมูลฝอยและสิ่งปฏิกูล ให้เป็นไปตามข้อบัญญัติท้องถิ่นและให้ผู้ขออนุญาตทำการจัดสรรที่ดินแสดงรายละเอียดการดำเนินการจัดเก็บและทำลายขยะมูลฝอยและสิ่งปฏิกูลเสนอคณะกรรมการพิจารณาให้ความเห็นชอบตามความเหมาะสมหมวด ๔ข้อกำหนดเพื่อประโยชน์เกี่ยวกับการรักษาคุณภาพสิ่งแวดล้อม ข้อ๑๑ ระบบระบายน้ำ๑๑.๑การระบายโดยระบบท่อ รางระบายน้ำที่ออกแบบเป็นระบบอย่างถูกต้องตามหลักวิชาการ๑๑.๒ทางเดินของน้ำทิ้งที่ออกจากระบบการระบายน้ำและระบบบำบัดน้ำเสียไปสู่แหล่งรองรับน้ำทิ้ง(คู คลอง ทางน้ำหรือสาธารณะอื่นใด) ต้องเพียงพอ โดยไม่ให้เกิดความเสียหายต่อทรัพย์สินข้างเคียงและจะต้องได้รับอนุญาตจากหน่วยงานผู้ดูแลรับผิดชอบแหล่งรองรับน้ำทิ้ง (ในกรณีที่ต้องได้รับอนุญาต)๑๑.๓ระบบระบายน้ำออกจากที่ดินจัดสรรแต่ละแปลง ต้องเป็นไปตามค่ามาตรฐานการทิ้งน้ำสู่ที่สาธารณประโยชน์๑๑.๔เงื่อนไขต้องปฏิบัติในการจัดทำแผนผังระบบการระบายน้ำและการจัดทำรายการคำนวณทางวิชาการ๑๑.๕แนวท่อระบบระบายน้ำเสียต้องไม่พาดผ่านทางน้ำ หรือแหล่งน้ำ หรือแหล่งน้ำสาธารณประโยชน์๑๑.๖บ่อตรวจการระบายน้ำต้องมีขนาดใหญ่เพียงพอให้สามารถลงไปขุดลอกหรือทำความสะอาดท่อระบายน้ำได้ที่จุดบรรจบท่อระบายน้ำที่สำคัญตามความเหมาะสม๑๑.๗กรณีพื้นที่ที่ทำการจัดสรรที่ดินมีระดับสูงต่ำต่างกัน ให้แสดงกเส้นระดับความสูงต่ำของพื้นที่ลงในแผนผังแสดงแนวเส้นท่อระบายน้ำโดยมีช่องห่างกันทุกระดับความสูง ๑.๐๐ เมตร หรือน้อยกว่าขระดับของพื้นที่ที่จะปรับแต่ง โดยการขุดหรือถมจากระดับเดิม ต้องแสดงแหล่งรองรับน้ำทิ้งให้ชัดเจนในแผนผังข้อ๑๒ ระบบบำบัดน้ำเสีย๑๒.๑ระบบบำบัดน้ำเสีย เป็นประเภทระบบบำบัดกลางที่รวบรวมน้ำเสียมาบำบัดเป็นจุดเดียวหรือหลายจุดก็ได้และแต่ละระบบเหล่านั้น จะใช้วิธีหรือขบวนการบำบัดแบบใด วิธีใดให้แสดงหรือระบุในแผนผังและรายการคำนวณทางวิชาการโดยผู้คำนวณออกแบบต้องลงนาม พร้อมใบอนุญาตเป็นผู้ประกอบวิชาชีพวิศวกรรมควบคุม๑๒.๒ระบบน้ำเสียทุกประเภทจะต้องมีบ่อตรวจคุณภาพน้ำทิ้งที่สามารถเข้าไปตรวจสอบคุณภาพน้ำทิ้งได้ตลอดเวลาหมวด ๕ข้อกำหนดเพื่อประโยชน์เกี่ยวกับการคมนาคม ข้อ๑๓ ความกว้างของหน้าที่ดินแปลงย่อยในโครงการแต่ละแปลงที่ติดถนนสำหรับใช้เป็นทางเข้าออกของรถยนต์ต้องไม่ต่ำกว่า ๖.๐๐ เมตรขนาดของถนนที่ต้องจัดให้มีในการจัดสรรที่ดินแต่ละโครงการให้มีความกว้างของเขตทางและผิวจราจร ดังนี้(๑)ถนนที่ใช้ในโครงการขนาดเล็ก-ถนนสายหลักต้องมีความกว้างของเขตทางไม่ต่ำกว่า ๑๐.๐๐ เมตร โดยมีความกว้างของผิวจราจรไม่ต่ำกว่า๘.๐๐ เมตร-ถนนสายรองต้องมีความกว้างเขตทางไม่ต่ำกว่า ๘.๐๐ เมตร โดยมีความกว้างของผิวจราจรไม่ต่ำกว่า๖.๐๐ เมตร ทั้งนี้ ขนาดความกว้างดังกล่าวให้ใช้สำหรับรองรับที่ดินแปลงย่อย จำนวนไม่เกิน ๑๐ แปลง ถ้าเกิน ๑๐ แปลง ให้ถือว่าเป็นถนนสายหลัก(๒)ถนนที่ใช้ในโครงการขนาดใหญ่-ถนนสายหลักต้องมีความกว้างของเขตทางไม่ต่ำกว่า ๑๒.๐๐ เมตร โดยมีความกว้างของผิวจราจรไม่ต่ำกว่า๘.๐๐ เมตร-ถนนสายรองต้องมีความกว้างเขตทางไม่ต่ำกว่า ๘.๐๐ เมตร โดยมีความกว้างของผิวจราจรไม่ต่ำกว่า๖.๐๐ เมตร ทั้งนี้ ขนาดความกว้างดังกล่าวให้ใช้สำหรับรองรับที่ดินแปลงย่อย จำนวนไม่เกิน ๑๐ แปลง ถ้าเกิน ๑๐ แปลง ให้ถือว่าเป็นถนนสายหลักถนนที่เป็นทางเข้าออกของโครงการจัดสรรที่ดินที่บรรจบกับทางหลวงแผ่นดิน หรือทางสาธารณประโยชน์ต้องมีความกว้างไม่น้อยกว่าเกณฑ์กำหนดตามข้อ ๑๓ นอกจากจะมีเกณฑ์บังคับเป็นอย่างอื่นหมวด ๖ข้อกำหนดเพื่อประโยชน์เกี่ยวกับการสาธารณูปโภค ข้อ๑๔ แหล่งน้ำผู้จัดสรรที่ดินต้องจัดหาแหล่งน้ำที่มีคุณภาพเหมาะสมเพื่อใช้ในการจัดสรรที่ดินเพื่อเกษตรกรรมแต่ละประเภทให้เพียงพอตามความจำเป็น ถ้าหากแหล่งน้ำจากธรรมชาติหรือแหล่งน้ำจากชลประทานไม่เพียงพอให้จัดหาแหล่งน้ำสำรองเพื่อให้มีน้ำใช้เพื่อเกษตรกรรมได้ตลอดปีข้อ๑๕ ระบบการส่งน้ำผู้จัดสรรที่ดินจะต้องจัดให้มีระบบการส่งน้ำผ่านที่ดินแปลงย่อยทุกแปลงและต้องแสดงรายละเอียดของระบบส่งน้ำให้คณะกรรมการพิจารณาข้อ๑๖ ระบบไฟฟ้าในแต่ละแปลงย่อยต้องได้มาตรฐานของการไฟฟ้ากำหนด(ในกรณีที่ผู้จัดสรรมีความจำเป็นต้องใช้ให้แสดงรายละเอียดของระบบไฟฟ้าให้คณะกรรมการจัดสรรที่ดินพิจารณา)หมวด ๗ข้อกำหนดเพื่อประโยชน์เกี่ยวกับการผังเมือง ข้อ๑๗ การดำเนินการตามข้อกำหนดนี้เกี่ยวกับการผังเมืองให้อยู่ภายใต้บทบัญญัติของกฎหมาย ว่าด้วยการผังเมืองหมวด ๘ข้อกำหนดเกี่ยวกับการอื่นที่จำเป็นต่อการรักษาสภาพแวดล้อม การส่งเสริมสภาพความเป็นอยู่และการบริการชุมชนข้อ๑๘ การดำเนินการตามข้อกำหนดนี้เกี่ยวกับการอื่นที่จำเป็นต่อการรักษาสภาพแวดล้อมการส่งเสริมสภาพความเป็นอยู่ ให้อยู่ภายใต้บทบัญญัติของกฎหมาย ว่าด้วยการส่งเสริมและรักษาคุณภาพสิ่งแวดล้อมข้อ๑๙ การกันพื้นที่เพื่อจัดทำสาธารณูปโภคหรือบริการสาธารณะผู้จัดสรรจะต้องจัดให้มีพื้นที่ไว้เพื่อประโยชน์ร่วมกันเป็นพื้นที่ส่วนกลางสำหรับการจัดจำหน่ายผลิตผลทางการเกษตร หรือการนันทนาการ ฯลฯ โดยคำนวณจากพื้นที่จัดจำหน่ายไม่น้อยกว่าร้อยละ๓ ทั้งนี้ ไม่ให้แบ่งแยกเป็นแปลงย่อยหลายแห่งเว้นแต่เป็นการกันพื้นที่แต่ละแห่งไว้ไม่ต่ำกว่า ๖ ไร่ข้อ๒๐ ในกรณีที่จัดสรรที่ดินรายใดแสดงความประสงค์ไว้ในคำขออนุญาตทำการจัดสรรที่ดินว่าจะให้มีการจัดตั้งนิติบุคคลหมู่บ้านจัดสรรหรือนิติบุคคลตามกฎหมายอื่น ผู้จัดสรรที่ดินจะต้องจัดพื้นที่ให้เป็นที่ตั้งสำนักงานของนิติบุคคลหมู่บ้านจัดสรรอื่นโดยจัดเป็นที่ดินเปล่าหรือที่ดินพร้อมอาคารอย่างใดอย่างหนึ่ง หากเป็นที่ดินเปล่าให้มีเขตติดกับพื้นที่ส่วนกลางซึ่งจัดไว้เพื่อจัดจำหน่ายผลิตผลทางการเกษตรหรือการนันทนาการ ที่จอดรถส่วนกลาง ศูนย์ฝึกอบรมพนักงานห้องอาหารสำหรับพนักงาน สถานพยาบาลเบื้องต้น และหรือสาธารณูปโภคอื่นที่ใช้ประโยชน์ในลักษณะเดียวกันมีเนื้อที่ไม่ต่ำกว่า ๒๐ ตารางวา ต้องมีความกว้างไม่ต่ำกว่า ๘.๐๐ เมตร และความยาวไม่ต่ำกว่า๑๐.๐๐ เมตร เว้นแต่ข้อบัญญัติของท้องถิ่นใดกำหนดไว้สูงกว่าก็ให้เป็นไปตามข้อบัญญัติของท้องถิ่นนั้น๒๐.๑หากเป็นที่ดินพร้อมอาคารต้องมีเนื้อที่ไม่ต่ำกว่า๑๖ ตารางวา และมีความกว้างไม่ต่ำกว่า ๔ เมตร และให้พื้นที่ดินดังกล่าวเป็นสาธารณูปโภคในโครงการจัดสรรที่ดิน๒๐.๒พื้นที่ส่วนอื่นซึ่งผู้จัดสรรได้จัดไว้เพื่อเป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นแล้วเช่น สำนักงาน สโมสร เป็นต้น ต้องจัดให้มีพื้นที่ใช้สอยสำหรับสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นในอาคารดังกล่าว ไม่น้อยกว่า ๖๔ ตารางเมตร อาคารดังกล่าวจะต้องอยู่บนที่ดินแปลงบริการสาธารณะในโครงการจัดสรรที่ดินและจะเก็บค่าใช้จ่ายสำหรับการใช้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นไม่ได้ทั้งนี้ ไม่นับรวมถึงค่าใช้จ่ายสาธารณูปโภคสิ้นเปลืองข้อ๒๑ เมื่อตั้งนิติบุคคลหมู่บ้านจัดสรรหรือนิติบุคคลตามกฎหมายอื่นแล้วให้ถือว่าที่ดินดังกล่าวตามข้อ ๑ (๑) หรือที่ดินพร้อมอาคารตามข้อ ๑ (๒) เป็นสาธารณูปโภคส่วนที่ดินที่เป็นที่ตั้งสำนักงาน สโมสร ฯลฯ ผู้จัดสรรที่ดินต้องโอนให้แก่นิติบุคคลหมู่บ้านจัดสรรหรือนิติบุคคลตามกฎหมายอื่น เนื้อที่ไม่น้อยกว่า ๒๐ ตารางวา และให้เป็นสาธารณูปโภคด้วยให้ไว้ ณ วันที่ ๒๒สิงหาคม พ.ศ. ๒๕๔๙เชิดพันธ์ ณ สงขลาผู้ว่าราชการจังหวัดตรังประธานกรรมการจัดสรรที่ดินจังหวัดตรังนันทนา/จัดทำ๙ ตุลาคม ๒๕๔๙ศิรวัชร์/ปรับปรุง๒๖ พฤษภาคม ๒๕๕๙[๑] ราชกิจจานุเบกษา เล่ม ๑๒๓/ตอนที่ ๑๐๑ ง/หน้า ๖๔/๒๘ กันยายน ๒๕๔๙